stanford-oval/wikipedia huggingface dataset:
אמלי מורסמו
בשולי הצמרת העולמית

בשנים 2000–2005 זכתה מורסמו במספר רב של תארים בטורנירי טניס מן הדרג השני, כמו אליפויות סידני, פריז, דובאי, מונטריאול, ברלין, רומא ופילדלפיה, אך כשלה בתחרויות גראנד סלאם, כאשר הפסידה תשע פעמים בשלב רבע הגמר וארבע פעמים בשלב חצי הגמר. מורסמו נכשלה גם במשחקיה עם השחקניות המובילות בסבב והפסידה במשחקים מכריעים. שינוי בדפוס זה בא בסוף שנת 2005, כאשר זכתה באליפות סבב ה-WTA, שהתקיימה אותה שנה בלוס אנג'לס. מורסמו גברה בטורניר על קים קלייסטרס, ילנה דמנטייבה, מרי פירס ומריה שראפובה.
בתחילת שנת 2006, זכתה מורסמו בפעם הראשונה בתואר הגראנד סלאם, באליפות אוסטרליה הפתוחה, כשהיא מנצחת בדרכה לתואר את קים קלייסטרס וז'סטין הנין ומנערת את דימוי ה'מפסידנית' שדבק בה. בהמשך השנה זכתה מורסמו גם בטורניר וימבלדון, לאחר ניצחון בחצי הגמר על שראפובה ובגמר על הנין. היא הייתה הטניסאית הצרפתייה הראשונה שזכתה בטורניר וימבלדון מאז זכייתה של סוזן לנגלן באליפות וימבלדון בשנת 1924. בטורניר המאסטרס שחתם את השנה הגיעה מורסמו לגמר, שם הפסידה להנין.
בין השנים 2007 ל-2009 לא הצליחה מורסמו לשחזר את הישגיה, ובין היתר סבלה מפציעות שהשביתו אותו פעם אחר פעם. בחודש דצמבר 2009 הודיעה על פרישתה מן הסבב. במועד פרישתה הייתה מדורגת במקום ה-20 בעולם.
אמפארו אוטרו

| --- | --- |
אין תמונה חופשית
 לידה:  1896 קובה
 פטירה:  19 בנובמבר 1987 (בגיל 91 בערך)
 מדינה:  קובה 
 מקצוע:  תופרת 
 בן זוג:  יעקב פאפו
 צאצאים:  שארל אנרי
 מידע חסידת אומות העולם
 פרסים והוקרה:  חסידת אומות העולם (14 ביולי 2011) 
 קישורים חיצוניים
 יד ושם:  אמפארו אוטרו
 
אמפארו אוטרו (בספרדית: Amparo de los Remedios Otero de Pappo;‏ 1896 – 1987) הייתה צרפתייה ילידת קובה שהצילה יהודים צרפתיים במהלך מלחמת העולם השנייה על ידי החבאתם מפני הנאצים.
קורות חיים

אמפארו נולדה בקובה בשנת 1896 והגרה עם משפחתה לפריז. שם נישאה ליעקב פאפו, יהודי ממוצא בולגרי. בשנת 1933 יעקב נפטר, והיא נותרה אלמנה עם בנם שארל אנרי, שנולד שנה קודם לכן.
קורות חיים > פעילות בתקופת השואה להצלת יהודים

עם הכיבוש הגרמני של צרפת, הצטרפה אמפארו לצרפתים רבים שברחו דרומה לאזור שלא נכבש על ידי הגרמנים. היא התיישבה בכפר סירן שבדרום צרפת שם חיה משפחתה של אחותה, והתפרנסה מייצור כובעים. למרות הקושי האישי שלה, אמפרו בקשה לסייע לאחרים במצוקה. היא הייתה פעילה בסיוע לפליטים אחרים, יזמה אירועים לילדים שאבותיהם היו שבויי מלחמה, וגם לקחה ילדים לביתה; שניים מהם היו האחיינית והאחיין של בעלה, ז'קלין (נולדה ב- 1935) וחיים (נולד ב-1923).
אמפארו קלטה גם ילדה יהודיה בשם ליליאן פרנג'י (Liliane Frangi), שמשפחתה נמלטה מפריז באפריל 1942. סבתה של ליליאן סירבה לעזוב את ביתה; היא נשארה מאחור ונעצרה 3 חודשים לאחר מכן, במהלך המצוד של יהודי פריז. יחד עם רבים היא גורשה לאושוויץ, שם מצאה את מותה. משפחת פרנג'י ברחה תחילה לאזור מרסיי, אבל כשהגרמנים השתלטו על ממשלת וישי בנובמבר 1942, נמלטו בני המשפחה לאזור האיטלקי, שהיה בטוח יחסית. באוקטובר 1943, כאשר גם חלק זה של צרפת נכבש על ידי גרמניה, ברחה המשפחה להרים, אך לפני כן הם שלחו את בתם בת ה-13 ליליאן לכפר סיראן שם הוסתרה על ידי אמפארו פאפו. למען ביטחונה של ליליאן היא מעולם לא הלכה לבית הספר, במקום זאת פאפו בקשה מהכומר המקומי לתת לה שיעורים הפרטיים. היא קבלה גם שעורי מתמטיקה מחבר בתנועת ההתנגדות שהיה מורה במקצועו.
קורות חיים > לאחר המלחמה

אמפארו נפטרה ב-19 בנובמבר 1987.
הכרה והנצחה

ב-2011 שמעה ליליאן על קיומו של ארגון יד ושם והחליטה להגיש את הבקשה לכבד את אמפארו כחסידת אומות עולם. ניתן לאמפארו התואר הרשמי של חסידת אומות עולם בטקס שנערך ביד ושם ב- 14 ביולי 2011. זכרונה הונצח על ידי הוספתה לקיר הכבוד שביד ושם.
הערות שוליים

1 2 3  The Righteous Among The Nations - Pappo Amparo Rescue Story, באתר יד ושם (באנגלית)
↑  The Righteous Among The Nations - Pappo Amparo (1896 - 1987 ), באתר יד ושם (באנגלית)
אנריקה בולאניוס

אֵנריקה חוזה בולאניוס גייר (בספרדית: Enrique José Bolaños Geyer;‏ 13 במאי 1928 – 14 ביוני 2021) היה נשיא ניקרגואה בין השנים 2002–2007.
ביוגרפיה

נולד ב-1928 בעיר מסאיה למשפחה בעלת שורשים ספרדיים וגרמניים. רכש השכלה גבוהה בארצות הברית.
יצא בגלוי כנגד השלטון הסנדיניסטי בשנות השמונים, ועל כך נרדף ואף נאסר לפרק זמן קצר, והחברה המצליחה למוצרי חקלאות שבבעלותו הולאמה.
בין ינואר 1996 לינואר 2002 כיהן בולאניוס כסגן הנשיא תחת ארנולדו אַלֶמאן. ב-6 בינואר 2002 ניצח ברוב גדול (56.3%) בבחירות לנשיאות את יריבו, הסנדיניסט דניאל אורטגה, ונכנס לתפקידו ב-10 בינואר 2002. הוא התמודד מטעם המפלגה הליברלית החוקתית. (בקיצור המפלגה הליברלית, ספרדית: Partido Liberal Constitucionalista, PLC).
בתחילת כהונתו הוביל קמפיין נגד השחיתות שהופנה בעיקר נגד קודמו בתפקיד, מנהיג המפלגה הליברלית, אלמאן. אלמאן הועמד לדין ונידון בדצמבר 2003 ל-20 שנות מאסר על עבירות שחיתות, אירוע ראוי לציון בניקרגואה, שהפוליטיקה שלה אינה מצטיינת בשקיפות שלטונית ובמאבק בשחיתות.
המסע נגד השחיתות הביא לבידודו הפוליטי של בולאניוס כיוון שמפלגתו, שהתנגדה למהלכים נגד מנהיגהּ אלמאן, התייצבה כנגדו. בולאניוס פיצל אותה והקים יחד עם פורשים ממפלגות אחרות את מפלגת "הברית למען הרפובליקה" (Alianza por la República - APRE). במצב שנוצר התקשה בולאניוס למשול עקב מאבקי כוח בין הרשויות, ונטייתם של פוליטיקאים לנהוג לפי אינטרס מפלגתי צר. הוא התלונן על כך שבית הנבחרים מכשיל יוזמות ממשלתיות בתחום התשתית, שנחוצות מאוד לניקרגואה, מטעמים פוליטיים אישיים.
באוקטובר 2005 חברו יחדיו היריבים המושבעים, המפלגה הליברלית מימין והחזית הסנדיניסטית משמאל, כדי להדיח את בולאניוס. אך בלחץ ארצות הברית, שאיימה לבטל את הסיוע למדינה, נמנעה הדחתו ונקבע שלא יהיו שינויים בחוקה למשך שנה. במקביל, הועבר הסכם הסחר המכונה CAFTA להפחתת מכסים ומכשולי סחר במרכז אמריקה.
החוקה בניקרגואה מגבילה את הנשיא לתקופת כהונה אחת, ולכן לא יכול היה בולאניוס להתמודד שוב. הוא המשיך בפעילות פוליטית כציר באספה הלאומית, באופוזיציה לנשיא אורטגה. באופן אירוני, שינויים חוקתיים שנעשו על ידי הברית בין הליברלים והסנדיניסטים (שהונהגו על ידי אורטגה) נגד בולאניוס בתקופת כהונתו, חיזקו את האספה הלאומית ויכולתה להשפיע על המדיניות, והחלישו את כוחו של הנשיא.
בולאניוס נפטר ב-14 ביוני 2021.
אמלי רוסנו

| --- | --- |
אין תמונה חופשית
 לידה:  18 בינואר 1984  (בת 40)
 מידע כללי
 מדינה:  בלגיה בלגיה ישראל ישראל
 www.amelierosseneu.com
 ספורט
 ענף ספורט:  ג'ודו
 
אמלי רוסנו (בצרפתית: Amélie Rosseneu; נולדה ב-18 בינואר 1984) היא ג'ודוקא עבר ישראלית-בלגית, ומאמנת בנבחרת הנשים של ישראל בג'ודו. רוסנו ייצגה תחילה את מולדתה בלגיה, ובשנת 2014 לאחר שעלתה לישראל (מתוקף הזוגיות שלה עם הג'ודוקא הישראלית, רוני שוורץ) והחלה לייצג את ישראל בג'ודו בקטגוריית המשקל עד 48 ק"ג.
ביוגרפיה

אמלי החלה להתאמן בגיל 6 במועדון יושי-קאן בבלגיה. היא זכתה ביותר מ-40 מדליות בין-לאומיות וביניהן:
מדליית ארד באליפות אירופה עד גיל 23 לשנת 2009
מדליית זהב באליפות אירופה עד גיל 23 לשנת 2010
מדליית זהב בגרנד פרי צ'ינגדאו לשנת 2013
מדליית ארד בגראנד סלאם טוקיו לשנת 2013
רוסנו היא תזונאית מוסמכת וכתבה את הספר: "Making Weight & Everything Else" שיצא לאור בשנת 2017, בעברית.
משנת 2022 ועד חודש ינואר 2024, שימשה אמלי כמאמנת נבחרת ישראל לבנות בקדטים.[דרוש מקור]
הערות שוליים

↑   אורי טלשיר, אמלי רוסנו: "הודעתי שאני עוזבת לישראל. פשוט רציתי להיות עם רוני", באתר הארץ, 7 באוקטובר 2015
↑   אורי טלשיר, אמלי רוסנו: "הודעתי שאני עוזבת לישראל. פשוט רציתי להיות עם רוני", באתר הארץ, 7 באוקטובר 2015
ערך זה הוא קצרמרבנושא ספורט בישראל. אתם מוזמנים לתרום לוויקיפדיה ו.
אירוויזיון הילדים 2009

| --- | --- |

 מספר התחרות:  7
 גמר:  12 בנובמבר 2009
 מנחים:  אני לוראק ,טימור מירושניצ'נקו-דימטרו בורודין
 רשת השידור המפיקה:  אוקראינה NTU
 מיקום האירוע:  אוקראינה ארמון הספורט, קייב, אוקראינה
 המפקח על התחרות:  סוונטה סטוקסליוס משוודיה
 השיר הזוכה:  הולנד הולנד ראלף מקנבאך - קליק קלאק
 שיטת הניקוד:  8-1, 10 ו-12 מכל מדינה, כל מדינה מקבלת 12 נקודות לפי שההצבעה מתחילה
 מספר משתתפות:  13
 מדינות שמשתתפות לראשונה:  אין
 מדינות שחוזרות לאחר פרישה:  שוודיה שוודיה
 מדינות שפרשו מהתחרות:  בולגריה בולגריה יוון יוון ליטא ליטא
 מופעי פתיחה/ביניים:  אני לוראק (נציגת אוקראינה באירוויזיון 2008), להקת רקדנים
 סיימו עם 0 נקודות:  אין
 המדינות המשתתפות
 
   מדינות משתתפות   מדינות שהשתתפו בעבר אך לא השתתפו בשנת 2009
 → אירוויזיון הילדים 2008 אירוויזיון הילדים 2010 ← 
 
אירוויזיון הילדים 2009 היא ההפקה השביעית של אירוויזיון הילדים. התחרות נערכה בארמון הספורט שבקייב, אוקראינה, לאחר שנבחרה על ידי איגוד השידור האירופי לארח את התחרות. בשנה זו התחרו 13 מדינות והולנד זכתה בפעם הראשונה במקום הראשון באירוויזיון הילדים.
המדינה המארחת

ארבע הצעות הוגשו לאירוח התחרות בשנת 2009, ההצעות הוגשו משוודיה (ירדה מהפרק בקיץ 2007 בשל פרישת TV4 מאירוויזיון הילדים 2008), בלארוס, סרביה ואוקראינה לאחר דיון באיגוד השידור האירופי אוקראינה זכתה והחליטה לארח בקייב.
בזמן התחרות ובאירועים הנוספים הקשורים לתחרות הופיעו יוליה טימושנקו ו-ויקטור יושצ'נקו.
הלוגו שנקרא "עץ החיים" מבוסס על עבודת אומנות של צייר אוקראינית מפורסמת.
התחרות שודרה בנוסף למדינות המתחרות גם ב-אזרבייג'ן, אוסטרליה ו-בוסניה והרצגובינה.
טימור מירושניצ'נקו מנחה תחרות זו הנחה אותה שוב בשנת 2013.
מדינות משתתפות

13 מדינות אישרו את השתתפותן בתחרות:
| סדר | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | שוודיה שוודיה | שוודית | מימי סאנדן | Du | אתה | 6 | 68 |
| 2 | רוסיה רוסיה | רוסית | יקטרינה ריאבווה | Маленький принц | הנסיך הקטן | 3 | 116 |
| 3 | ארמניה ארמניה | ארמנית | לאורה איירפטיאן | Բարսելոնա | ברצלונה | 2 | 116 |
| 4 | רומניה רומניה | רומנית | יואנה אנוצה | Ai puterea în mâna ta | יש לך את הכוח ביד שלך | 13 | 19 |
| 5 | סרביה סרביה | סרבית | לישטה ליצ'נו | Онаj прави | האחד הנכון | 10 | 34 |
| 6 | גאורגיה גאורגיה | גאורגית | להקת "נסיכות" | ლურჯი ფრინველი | ציפור כחולה | 7 | 68 |
| 7 | הולנד הולנד | הולנדית אנגלית | ראלף מקנבאך | Click Clack | קליק קלאק | 1 | 121 |
| 8 | קפריסין קפריסין | יוונית | רפאלה קוסטה | Θάλασσα, ήλιος, αέρας, φωτιά | ים, שמש, אוויר, אש | 11 | 32 |
| 9 | מלטה מלטה | אנגלית | פרנצ'סקה & מיקאלה | Double Trouble | צרות כפולות | 8 | 55 |
| 10 | אוקראינה אוקראינה | אוקראינית | אדראניק אלקסאניאן | Три тополі, три сурми | שלושה עצי צפצפה, שלוש חצוצרות | 5 | 89 |
| 11 | בלגיה בלגיה | הולנדית | לאורה אומלופ | Zo verliefd (Yodelo) | כל כך מאוהב | 4 | 113 |
| 12 | בלארוס בלארוס | רוסית | יורי דמידוביץ' | Волшебный кролик | הארנב הקסום | 9 | 48 |
| 13 | מקדוניה מקדוניה | מקדונית | שרה מרקוסקה | За љубовта | בשביל אהבה | 12 | 31 |
לא היה מקום שלישי בגלל שרוסיה וארמניה זכו שתיהן במקום השני.
מוסרי ניקוד

אוקראינה אוקראינה - מוסרת הניקוד -מריאטה
ארמניה ארמניה - מוסר הניקוד - רזמיק ארגניאן
בלארוס בלארוס - מוסרת הניקוד - ארינה אלאקוביץ' (מגישת הנקודות של בלארוס גם באירוויזיון הילדים 2008)
בלגיה בלגיה - מוסר הניקוד - אוליבר סימונס (הנציג הבלגי ב-2008 שסיים במקום האחד עשר).
גאורגיה גאורגיה - מוסרת הניקוד - אנה דויטניה
הולנד הולנד - מוסרת הניקוד - מריסה גרסדייק (הנציגה ההולנדית ב-2008 שסיימה במקום השלוש עשרה).
מלטה מלטה - מוסר הניקוד - דניאל טאסה (נציג מלטה באירוויזיון הילדים 2008 בו הוא סיים במקום הרביעי ובנוסף הוא השתתף במגוון קדמים מלטזים).
מקדוניה מקדוניה - מוסרת הניקוד - יובאנה קרסטבסקה
קפריסין קפריסין - מוסר הניקוד -יורגוס לאונידיס
סרביה סרביה - מוסרת הניקוד - נוונה בוזוביץ' (נציגת סרביה באירוויזיון הילדים 2007 ובאירוויזיון 2013).
רומניה רומניה - מוסרת הניקוד - לוליה קיובנו
רוסיה רוסיה - מוסר הניקוד - פיליפ מסורוב (מגיש הנקודות הרוסי באירוויזיון הילדים 2010).
שוודיה שוודיה - מוסרת הניקוד - אליס מתיאסון
אמפולות לורנציני

אלקטרורצפטורים (אמפולות לורנציני) ותעלות מערכת קו הצד בראשו של כריש.
נקבוביות עם אמפולות לורנציני בחוטמו של כריש טיגריסי.
אמפולות לורנציני (אנגלית: Ampullae of Lorenzini) הם איברי חישה מיוחדים הנקראים אלקטרורצפטורים, קולטנים חשמליים, המקשרים למעין רשת נקבוביות בעור המלאות חומר דמוי ג'ל. ידוע כי דגים בעלי איברי חישה אלו הם בעיקר דגי סחוס (כרישים, בטאים וכימראים); אולם דווח גם על חלק מדגי סחוס גרמיים כגון החדקניים, וגם אצל דגי הראות. דגי כליל גרמיים פיתחו אלקטרורצפטורים מסוג אחר. אמפולות לורנציני תוארו לראשונה על ידי סטפנו לורנציני בשנת 1678.
איברי חישה אלו מסייעים לדגים לחוש שדות חשמליים במים. כל אמפולה מורכבת מתעלה מלאת חומר דמוי ג'ל הנגישה לפני השטח באמצעות נקבוביות בעור ומסתיימת בצביר כיסים קטנים המלאים בג'ל המיוחד. האמפולות לרוב מסודרות בקבוצות בתוך הגוף, כל מקבץ מכיל אמפולות המחוברות לחלקים שונים של העור, אולם בצורה כזו השומרת על סימטריית צידי ימין ושמאל של הגוף. אורך התעלות משתנה מבעל חיים אחד לשני, כאשר אופן פריסת הנקבוביות בעור ייחודית לכל מין. ניתן להבחין בנקבוביות על עור הדג כנקודות כהות על העור. הן מספקות לדג חוש שישי המסוגל לאתר שדות אלקטרומגנטיים כמו גם שינויים בטמפרטורה.
היכולת לחוש שדות אלקטרומגנטיים

האמפולות מגלות שדות חשמליים במים, או לייתר דיוק, שוני במתח החשמלי בנקבוביות העור ובבסיס תאי האלקטרורצפטורים. גירוי חיובי של הנקבוביות יפחית את הפעילות העצבית המגיעה מתאי האלקטרורצפטורים, וגירוי שלילי יגביר את הפעילות העצבית המגיעה מהם.
כרישים עשויים להיות רגישים ביותר לשדות חשמליים יותר מאשר כל בעל חיים, בסף רגישות לאותות נמוכים של עד 5 nV/cm. כלומר 5/1,000,000,000 חלקי הוולט שנמדדה באמפולה באורך של ס"מ בודד. מאחר שכל היצורים החיים מייצרים שדות חשמליים באמצעות כיווץ השרירים, ניתן לדמיין כיצד כריש עשוי ללקט גירויים חשמליים קלושים מכיווץ שרירי בעלי החיים, בייחוד מהטרף. מאידך, ניסויים במכלים הראו כי שדות אלקטרוכימיים הנוצרים מטרף משותק מספיקים כדי לגרות את יצר התקיפה והטריפה של הכרישים וחתולי הים; לכן כיווץ שרירים אינו מחייב כדי למשוך בעלי חיים אלו. כרישים וחתולי ים מסוגלים לאתר טרף המחופר בחול, או לזהות דיפול זרם ישר המדמה את הצורה העיקרית של הטרף המחופר מתחת לחול, כשדות חשמליים.
השדות החשמליים המופקים מזרמים ימיים באוקיינוס הנעים בשדה המגנטי של כדור הארץ הם בשיעור דומה לשדה החשמלי שהכריש וחתול הים מסוגלים לחוש. משמעות הדבר עשויה להיות כי הכרישים וחתולי הים מסוגלים לנווט בשדות החשמליים של הזרמים הימיים, ולהשתמש גם במקורות אחרים של שדות חשמליים באוקיינוס להתמצאות וניווט. בנוסף, השדה החשמלי שגופם יוצר כאשר הם שוחים בשדה המגנטי של כדור הארץ עשוי לאפשר להם לחוש את כיוונם.
מחקרי התנהגות סיפקו עדויות לכך שכרישים מסוגלים לגלות שינויים בשדות הגאומגנטיים. בניסוי מסוים ביצעו בכריש סנפירתן ובפטישן כד-חרטום, התניית תִּגְמוּל מזון בשדה מגנטי מלאכותי. כשתגמול המזון הוסר, הכרישים המשיכו להציג התנהגות בולטת ושונה (שאפיינה תגובה למזון) כאשר השדה החשמלי פעל מאשר היה מכובה.
היכולת לחוש שינויי טמפרטורה

בראשית המאה העשרים, מטרת האמפולות לא הובנה לחלוטין, וניסויים באלקטרופיזיולוגיה שיערו ליכולות חישת טמפרטורה, לחץ מכני וייתכן גם מליחות. רק ב-1960 זיהו בוודאות את האמפולות כאיברי רצפטורים המיועדים לחישת שדות חשמליים. ייתכן והאמפולות מסייעות לכריש לזהות שינויים בטמפרטורת המים. כל אמפולה שופעת בתאי סנסור המכילים סיבי עצב רבים. סיבים אלו סגורים בצינוריות מלאות ג'ל ולהן פתחים ישירים לפני השטח דרך הנקבוביות. ג'ל זה מבוסס חומר גליקופרוטאיני עם מקדם התנגדות של מי הים, ולו יש תכונות הולכה חשמלית זהות לאלו של מוליך למחצה. משערים כי זהו מכניזם שבאמצעותו שינויי טמפרטורה מומרים לאותות חשמליים שהכריש משתמש בהם לזהות את מדרג הטמפרטורה, אולם נתון זה שרוי במחלוקת בספרות המדעית.
דוחה כרישים אלקטרוני

ד"ר גרים צ'רטר ונורמן סטרקי פיתחו את ה-"POD", ראשי תיבות של Protective Oceanic Device שהוא דוחה הכרישים הראשון עבור צוללים. המתקן יוצר שדה אלקטרומגנטי, והצליח לגרום לגירוי תעלות לורנציני של עמלץ לבן ולדחות אותו. כלובי הגנה, שהם המתקן המסורתי המספק הגנה לצוללים, מגושמים ומסורבלים ועלולים לגרום לפציעות הכרישים ואף לתמותה. חפצי מתכת מחוללים שדות חשמליים אשר לעיתים מעוררים תקיפה או גישוש מצד הכרישים כשם שידוע שהם נוהגים כלפי כבלים תת-מימיים, אוניות טרופות, רציפים וכלובי הגנה ממתכת.
ראו גם

אלקטרורצפטור
מערכת קו הצד
דג חשמל
הערות שוליים

↑  Roth A, Tscharntke H. (1976). Ultrastructure of the ampullary electroreceptors in lungfish and Brachiopterygii. Cell Tissue Res. Oct 1;173(1):95–108. PMID 991235
1 2  Gibbs MA, Northcutt RG. (2004). Development of the lateral line system in the shovelnose sturgeon. Brain Behav Evol. ;64(2):70–84. PMID 15205543
↑  Meyer, Carl G.; Holland, Kim N. and Papastamatiou, Yannis P. (2005). "Sharks can detect changes in the geomagnetic field". Journal of the Royal Society Interface (2): 129–130.{{cite journal}}:  תחזוקה - ציטוט: multiple names: authors list (link)
1 2  Brown BR (2010). "Temperature response in electrosensors and thermal voltages in electrolytes". J Biol Phys. 36 (2): 121–134. doi:10.1007/s10867-009-9174-8.
↑  Murray RW (1960). "The Response of the Ampullae of Lorenzini of Elasmobranchs to Mechanical Stimulation". J Exp Biol. 37: 417–424.
↑  Murray RW (1960). "Electrical sensitivity of the ampullae of Lorenzini". Nature. 187 (4741): 957. doi:10.1038/187957a0.
↑  Fields, RD, Fields, KD, Fields, MC (2007). "Semiconductor gel in shark sense organs?". Neurosci. Lett. 426 (3): 166–170. doi:10.1016/j.neulet.2007.08.064. PMC 2211453. PMID 17904741.{{cite journal}}:  תחזוקה - ציטוט: multiple names: authors list (link)
↑  Shark Shield makes it safe to go back in the water gizmag.com
↑  הכריש - קווים לדמותו מסע אחר
חתך אלכסוני בחלק הפנימי מראשו של כריש שועל, מהים התיכון, המראה את אמפולות לורנציני בתוך רקמות דמויות ג'לי. ניתן לראות גם רשת סיבי עצבים המקשרים אל אמפולות אלו.
אנדרו גאודלוק

| --- | --- |

אנדרו גאודלוק
 לידה:  7 בדצמבר 1988 (בן 35) ג'ורג'יה שבארצות הברית
 עמדה:  קלע
 גובה:  1.90 מטר
 מספר:  0
 מכללה:  מכללת צ'ארלסטון
 דראפט:  בחירה מספר 46, 2011 לוס אנג'לס לייקרס
 קבוצות כשחקן
 2011-2012   2011   2012-2013   2013   2013   2013-2014   2014-2015   2015-2016   2016   2016-2017   2017-2018 2018-2019:  לוס אנג'לס לייקרס   סאות' ביי לייקרס   סו פולס סקייפורס   ריו גראנדה ואלי וייפרס   לוס אנג'לס לייקרס   אוניקס קאזאן   פנרבחצ'ה אולקר   שינג'יאנג פליינג טייגרס   יוסטון רוקטס   מכבי תל אביב   אולימפיה מילאנו   שאנדונג גולדן סטארז
 הישגים כשחקן
 MVP של היורוקאפ (2014)  חמישיית העונה ביורוקאפ (2014)  חמישיית העונה השנייה ביורוקאפ (2015)  MVP של הליגה המאוחדת של VTB (‏2014)  MVP של הגביע הרוסי בכדורסל (2014)  MVP של ליגת הפיתוח של ה-NBA (‏2013)  חמישיית העונה בליגת הפיתוח של ה-NBA (‏2013)  שחקן השנה של החטיבה הדרומית ב-NCAA (‏2011)  גביע המדינה בכדורסל (‏2017)
אנדרו דריוס גאודלוק (באנגלית: Andrew Darius Goudelock; נולד ב-7 בדצמבר 1988) הוא כדורסלן אמריקאי המשחק בעמדת הקלע בקבוצת בילבאו באסקט.
קריירה

גאודלוק שיחק במכללת צ'ארלסטון, במשך 4 שנים. כששיחק במכללה נבחר לשחקן השנה ב-Southern Conference. לאחר מכן, נבחר במקום ה-46 בסיבוב השני של דראפט ה-NBA של שנת 2011 על ידי קבוצת לוס אנג'לס לייקרס. שיחק במשך עונה אחת עבור הלייקרס, ולאחר מכן, בעונת 2012/2013, עבור לסו פולס סקייפורס ולריו גראנדה ואלי וייפרס מליגת הפיתוח של ה-NBA. באותה עונה זכה בפרס ה-MVP של ליגת הפיתוח. לאחר מכן חזר ללייקרס לשארית עונת 2012/2013.
לאחר מכן עבר לאירופה. הוא שיחק באוניקס קאזאן בעונת 2013/2014 ובפנרבחצ'ה בעונת 2014/2015. אחר כך שיחק בשינג'יאנג פליינג טייגרס מליגת ה-CBA בעונת 2015/2016. כמו כן חזר לליגת ה-NBA בתחילת 2016, ושיחק בקבוצת יוסטון רוקטס.
ב-2 באוגוסט 2016 חתם גאודלוק במועדון הישראלי מכבי תל אביב לעונה אחת, שם העמיד אחוזים מצוינים והוביל את מכבי לזכייה בגביע המדינה בכדורסל. אחרי עונה אחת במכבי חתם באולימפיה מילאנו מהסרייה א'. ורמז שהוא רוצה לחזור למכבי אחרי עונה לא טובה במדי מילאנו,  אך הצהובים מתל אביב לא הביעו בו עניין. ומאז אומנם לא שיחק אך התאמן גאודלוק עם מכבי תל אביב
אנריקה בז'סטררו

אנריקה בז'סטררו (בספרדית: Enrique Ballestrero;‏ 18 בינואר 1905 – 11 באוקטובר 1969) היה כדורגלן אורוגוואי, ששיחק בעמדת השוער.
ביוגרפיה

בז'סטררו נולד בקולוניה דל סקרמנטו שבאורוגוואי ב-18 בינואר 1905. במהלך תקופתו ברמפלה ג'וניורס הוא זכה עימה בליגה האורוגוואית ב-1927 וסיים במקום השני בשנים 1928 ו-1932. ב-1929 יצא איתה לסיבוב הופעות אירופי גדול בו השיגו ניצחונות משמעותיים נגד הקבוצות אייאקס אמסטרדם ואולימפיק מרסיי. משנת 1935 עד 1937 בז'סטטרו שיחק בפניארול וזכה עימה בשלוש אליפויות רצופות. בשנת 1939 הוא סיים את הקריירה שלו.
בז'סטררו זכה עם אורוגוואי במונדיאל 1930 אותו גם אירחה ושיחק בכל המשחקים בטורניר, כולל במשחק הגמר נגד ארגנטינה. בסיום הטורניר זכה בתואר השוער המצטיין והיה גם לראשון לזכות בתואר זה ונבחר גם להיות בנבחרת המצטיינת. בנוסף לזכייתו במונדיאל הוא גם זכה באליפות דרום אמריקה של 1935 שנערכה בפרו והגיעה במקום השלישי באותו הטורניר שנערך שנתיים אחר כך ב-1937.
תארים

אליפות אורוגוואי: 1927
אליפות אורוגוואי (3): 1935, 1936, 1937
גביע העולם: 1930
אליפות דרום אמריקה: 1935
גביע ניוטון: 1930
השוער המצטיין בגביע העולם: 1930
הנבחרת המצטיינת בגביע העולם: 1930
אמלי לואיזה, נסיכת ארנברג

אמלי לואיזה, נסיכת ארנברג (בגרמנית: Amalie Luise von Arenberg; 10 באפריל 1789 - 4 באפריל 1823), הייתה נסיכה גרמנית, אשר הייתה סבתה של אליזבת, נסיכת בוואריה ("סיסי"), וסבתא רבתא של אליזבת מבוואריה, מלכת הבלגים.
ביוגרפיה

אמלי לואיזה נולדה בבריסל שבארצות השפלה האוסטריות ב-10 באפריל 1789, ללודוויג מריה, דוכס ארנברג ולמארי אדלייד ז'ולי דה מאלי, בתם של לואי ז'וזף דה מאלי, מרקיז נסל ואדלייד ז'ולי ד'אוטפור.
ב-26 במאי 1807 התחתנה אמלי לואיזה בבריסל עם פיוס אוגוסט, דוכס בבוואריה, ממנו נולד לה בן אחד:
מקסימיליאן יוזף, דוכס בבוואריה (1808-1888), התחתן עם לודוביקה, נסיכת בוואריה.
בשנת 1817 שלחה אמלי לואיזה את בנה למינכן, שם גדל וחונך בבית דודו מקסימיליאן הראשון יוזף, מלך בוואריה, ולא ראתה אותו עד לשנת 1820. בשנת 1823 ערכה אמלי לואיזה ביקור שני במינכן, וזמן קצר לאחר חזרתה לביתה מתה ב-4 באפריל.
אמנות צרפתית

האמנות הצרפתית מורכבת מהאמנות החזותית והפלסטית (כולל אדריכלות צרפתית, עבודות עץ, טקסטיל וקרמיקה) שמקורן באזור הגאוגרפי של צרפת. צרפת המודרנית הייתה המרכז העיקרי לאמנות האירופית של התקופה הפלאוליתית העליונה, אז השאירו מונומנטים מגאליתיים רבים, ובתקופת הברזל רבים מהממצאים המרשימים ביותר של האמנות הקלטית הקדומה. התקופה הגאלו-רומית הותירה סגנון פיסול פרובינציאלי ייחודי, והאזור סביב הגבול הצרפתי-גרמני המודרני היה מבין האזורים המובילים באימפריה בייצור המוני של כלי חרס רומי עתיק מעוטרים היטב, שיוצאו לאיטליה ולמקומות אחרים בקנה מידה גדול. באמנות המרובינגית מתחיל סיפורם של סגנונות צרפתיים כמרכיב מובהק ומשפיע בהתפתחות הרחבה יותר של האמנות של אירופה הנוצרית.
האדריכלות הרומנסקית והגותית שגשגה בצרפת של ימי הביניים עם אדריכלות גותית שמקורה באזורי איל-דה-פרנס ופיקארדי בצפון צרפת. בתקופת הרנסאנס הובילה לכך שאיטליה הפכה למקור העיקרי להתפתחויות סגנוניות עד שצרפת תאמה את השפעתה של איטליה בתקופות הרוקוקו והניאו -קלאסיציזם במהלך המאה ה-19 ועד אמצע המאה ה-20 צרפת ובמיוחד פריז נחשבה למרכז עולם האמנות עם סגנונות אמנות כמו אימפרסיוניזם, פוסט-אימפרסיוניזם, קוביזם, פאוביזם, כמו גם תנועות וקהילות של אמנים זרים וביניהם יהודים רבים כגון אסכולת פריז.
ימי הביניים > אמנות מרובינגית

האמנות המרובינגית היא האמנות והאדריכלות של השושלת המרובינגית של הפרנקים, שנמשכה מהמאה החמישית עד המאה השמינית בצרפת ובגרמניה של ימינו. הופעתה של השושלת המרובינגית בגאליה במהלך המאה החמישית הובילה לשינויים חשובים באמנויות. באדריכלות כבר לא היה הרצון לבנות מבנים חזקים והרמוניים. הפיסול חזר להיות מעט יותר מטכניקה פשוטה לקישוט של סרקופגים, מזבחות ורהיטים כנסייתיים. מאידך גיסא, עליית עבודת הזהב והארת כתבי היד הביאו לתחייה של העיטור הקלטי, אשר בתרומות נוצריות ואחרות מהווה את הבסיס לאמנות המרובינגית. איחוד הממלכה הפרנקית בפיקודו של קלוביס הראשון (465–511) וממשיכיו, התכתב עם הצורך בבניית כנסיות. התוכניות עבורם כנראה הועתקו מבזיליקות רומיות. מבני העץ הללו לא שרדו בגלל הריסתם בשריפה, בין אם בשוגג ובין אם נגרם הכוונה על ידי הנורמנים בזמן פלישתם.
ימי הביניים > אמנות קרולינגיאנית

האמנות הקרולינגית היא התקופה המשוערת של 120 שנה בין 750 ל-900 - בתקופת שלטונם של צ'ארלס מרטל, פיפן הצעיר, קרל הגדול ויורשיו המיידיים - הידוע בפי העם בשם הרנסאנס הקרולינגי. התקופה הקרולינגית היא התקופה הראשונה של תנועת האמנות של ימי הביניים המכונה פרה-רומנסקית . בפעם הראשונה, מלכי צפון אירופה התנשאו על צורות אמנות רומיות קלאסיות ים תיכוניות, תוך מיזוג צורות קלאסיות עם אלו הגרמניות, ליצור חידושים חדשים לחלוטין בשרטוט קו פסלונים, והכינו את הבמה לעליית האמנות הרומנסקית, ובסופו של דבר, האמנות הגותית במערב. .